Varkauden terveyskeskus ja sairaala

Varkauden terveyskeskus tai Varkauden terveyskeskus ja sairaala on Varkauden kaupungissa toimiva kunnallinen, 24-tuntista perusterveydenhuollon päivystystä tarjoava terveyskeskus. Sen yhteydessä sijaitsee myös erikoissairaanhoidon palveluja tarjoava sairaala.

Kun Joroisten terveysasema on suljettuna eli iltaisin, öisin ja viikonloppuisin, Varkauden sairaala vastaa myös Joroisten kunnan terveyskeskuspäivystyksestä. Lisäksi paikallisten terveysasemien kiinnollessa Varkauden sairaalan päivystys palvelee myös läheisten Leppävirran ja Heinäveden kuntien asukkaita. 

Varkauden terveyskeskuksen ja sairaalan tontille on huhtikuusta 2019 lähtien rakennettu uudisrakennusta, johon on tarkoitus keskittää Varkauden sosiaali- ja terveyskeskuksen palvelut. Varkauden uuden sote-keskuksen valmistumisen ja käyttöönoton on suunniteltu tapahtuvan vuonna 2021.

Terveyskeskuksen laboratoriotoiminnoista vastaa Itä-Suomen laboratoriokeskuksen liikelaitoskuntayhtymä (ISLAB).

2000-luvulla Varkauden terveyskeskuksen ja sairaalan terveyspalvelujen tuottamisvastuussa on ollut kunnan ohella myös yksityisiä terveysalan yrityksiä kuten Attendo MedOne ja Terveystalo.

Katso myös 

 Luettelo Suomen sairaaloista

Lähteet

Varkauden rakennukset ja rakennelmat
Suomen terveysasemat, terveyskeskukset ja terveyskeskuspäivystykset
Suomen sairaalat
Pohjois-Savon sairaanhoitopiiri